Møtereferat

|  |  |  |  |
| --- | --- | --- | --- |
| Til: | (Tilstedeværende **uthevet**)  Fra tjenestemannsorganisasjonene: Fra arbeidsgiver:  **Arne Rønning** Tekna  **Frank Arntsen**  NITO **Jørn-Wiggo Bergquist**  Ove Borstad NTL **Ingrid Volden**  **Tove Strømman** NTL Sekretær: **Jens Petter Nygård**  Andreas Gjeset Parat  **Roar Tobro**  **Anne Hilde Ruen Nymoen** Parat  **Laila Strypet** Forskerforbundet  **Joar Flatås** LHVO, Campusservice  **Andreas S. Wangen** LHVO, Øk.- eiendomsavd. og virks.styring  Vararepresentanter  **Per Einar Iversen** Parat  Kari Karlsen Tekna **Kirsti Kvål Rønning** NTL  Forskerforbundet  Linda Nervik Lokalt hovedverneombud Campusservice  Gørild L. Syrstad Lokalt hovedverneombud, Øk.- eiendomsavd. og virks.styring | | |
| Kopi til: | Tekna, NITO, NTL, NTL v/Lillian Nilsen, Parat, Forskerforbundet, HR- og HMS-avdelingen | | |
| Om: | **LOSAM-møte for LOSAM Økonomi og eiendom** | | |
| Møtetid: | 12.3.2018 kl. 12.30 - 13.50 | Møtested: | Møterom 201, Hovedbygget, Gløshaugen |
| Signatur: | JPN | | |

**Agenda:**

**1. Godkjenning av møteinnkalling**

Godkjent

**2. Godkjenning av møtereferat**- Ordinært LOSAM 7.2.2018, Referat utsendt tidligere.

Godkjent.

**3. Årshjul PBO for ØE 2018 (informasjon/drøfting)**

Arbeidsgiver informerer frister og viktige datoer i plan, budsjett og oppfølgingsprosessen ved NTNU i 2018. Vedlagt styringshjul 2018.

Arbeidsgiver innledet med overordnede trekk i årshjulet for NTNU generelt og for Økonomi og eiendom særskilt. Som del av dette også LOSAMs tidspunkt for behandling.

Saken diskutert.

**4. Årsbudsjett for ØE i 2018.**  **(informasjon)**

Arbeidsgiver informerer om vedtatt årsbudsjett for ØE i 2018. Vedlagt budsjett for ØE 2018.   
  
Arbeidsgiver innledet med informasjon om overordnete prinsipper for budsjetteringsordningen og budsjettstyringsmekanismene, og gikk gjennom hovedtrekkene i budsjettene for den enkelte avdeling.

Saken diskutert.

**5. Evaluering av medvirkning og medbestemmelse 2017 (informasjon/drøfting)**

Som oppfølging av evalueringen i møtet 7.2 ble det avtalt å diskutere hva som skal være fokusområdene for utvikling i LOSAM for 2018, og videre avtalt at arbeidsgiver skulle legge frem forslag til fokusområder. Arbeidsgiver foreslår følgende tre fokusområder:   
- opprettholde den gode utviklingen med flere saker fra tillitsvalgte  
- få bedre planmessighet for behandlings av saker - rett sak til rett tid  
- bli bedre på IA

Fokusområdene diskuteres nærmere i møtet.

Arbeidsgiver innledet om grunnlaget for å prioritere disse områdene som fokusområder i 2018.

Saken diskutert.

De forslåtte områdene legges til grunn for utviklingsfokus i LOSAM ØE for 2018.

**6. Arbeidsmiljøundersøkelsen 2017 (informasjon/drøfting)**

I LOSAM-møtet 7.2 ble det avtalt at arbeidsgiver orienterte nærmere om hvordan det arbeides for å få til gode prosesser når det gjelder utfordringer på ledersiden. Muntlig orientering.

Arbeidsgiver orienterte om hvordan oppfølgingen av tilbakemeldinger vedrørende ledere blir fulgt opp, herunder at oppfølgingen tilpasses situasjonen på den enkelte seksjon/gruppe. Det brukes interne ressurser som kan bistå den enkelte leder. I noen tilfeller er det også trukket inn eksterne ressurser for å bistå i oppfølgingen.

Saken diskutert.

NTL fremholdt at dette bør håndteres ved at man ser på ledelse som en aktivitet på samme måte som andre oppgaver, og at dette ikke må bli personlig, men en diskusjon om utførelse og utvikling i en rolle hvor en må jobbe med utvikling som på andre områder.   
NTL fremhold også at det er avdekket at det har vært en del misforståelser om hvem som er i de ulike rollene når det svares på lederspørsmål.   
LHVO fremhold at i noen tilfeller kan være nyttig å diskutere arbeidsmiljøutfordringer uten å se på resultatene fra undersøkelsen. Da får man en mer fri diskusjon til å ta tak i andre tema enn det som er påpekt i undersøkelsen, og som også er viktig for arbeidsmiljøet.

**7. Fordeling velferdsmidler 2018 (forhandling)**

Det tas opp forhandlinger om fordeling av velferdsmidler for 2018. Som for tidligere år foreslås at velferdsmidlene fordeles forholdsmessig mellom avdelingene etter antall ansatte. Utkast til protokoll vedlagt.

Det ble oppnådd enighet etter forhandling. Underskrevet protokoll vedlegges referatet.

**8. Anskaffelsespolitikk (informasjon/drøfting)**

Det er utarbeidet en overordnet anskaffelsespolitikk for NTNU. Denne legges frem for LOSAM til informasjon og drøfting. Se vedlegg.   
  
Arbeidsgiver innledet om bakgrunnen for å utarbeide en anskaffelsespolitikk. Dette er gjort for å gi økonomiavdelingen overordnede rammer for anskaffelsesarbeidet ved NTNU.   
  
Saken diskutert.

**9. Campus- og samlokaliseringsprosjektet (informasjon/drøfting)**

Campus og samlokalisering settes opp som fast sak på annen hvert LOSAM-møte i 2018 for å informere om status og videre arbeid med samlokalisering. Muntlig orientering.

Arbeidsgiver orienterte om status i samlokaliseringsprosjektet. Prosjektet er, med knappe tidsfrister i rute for samling av Lærerutdanningen på Kalvskinnet. Fellesadministrasjon samles på Kalvskinnet høsten 2020.

**10. Sykefraværsoppfølging (informasjon/drøfting)**

I LOSAM-møtet 7.2 ble det avtalt at arbeidsgiver orienterte nærmere om hvordan det arbeides for å få til ned sykefraværet. Muntlig orientering.

Arbeidsgiver orienterte om arbeidet med oppfølging av sykefraværet. En del av korttidsfraværet er knyttet til generell influensa mv, men det er en del langtidsfravær som følges opp tettere. Bla er det det laget rutiner med at leder og ansatte tar en prat ved sykdom for å følge opp oppgaver osv, det er også rutinemessig lagt opp til oppfølgingsmøte etter kort tid for å diskutere tilrettelegging osv.   
NTL reiste spørsmål om en slik rutineendring bør diskuteres i LOSAM, og reiste også spørsmål om det er riktig at melding skal gå til gruppeleder. NTL pekte også på at rutinen med at ledere gir beskjed videre om at noen er syke ikke alltid fungerer, så de ber om at dette følges opp videre.

Saken diskutert.

Enighet om at det er seksjonsleder som skal varsles ved sykdom. Seksjonsleder varsler gruppeleder som orienterer innad i gruppen. Enighet om at det ikke er nødvendig at saken drøftes nærmere i LOSAM.

**11. Gjensidig informasjon**

a) informasjon fra arbeidsgiver

- Prosjekt arbeidsflyt i Avd. for Campusservice, se vedlegg.   
Arbeidsgiver orienterte om at det pågår prosessarbeid i Campusservice, det er særlig grensesnittene (vekslingsfeltet) mellom de ulike aktørene i prosessene som får fokus.

b) Informasjon fra tillitsvalgte

- NTL orienterte om at Tove Strømman blir frikjøpt en dag i uken som tillitsvalgt.   
- NTL ønsker at saken om effektivisering som går til styret 14.3.2018 også presenteres i LOSAM

**12. Eventuelt**

Ingen saker under eventuelt.